 УДРУЖЕЊЕ ПРОСВЈЕТНИХ РАДНИКА „ИПАК СЕ ОКРЕЋЕ“

Радоја Домановића 1, 78000 Бања Лука

ЈИБ: 4405356080003, Мат. бр.: 11672574

Тел.: +38766327254

e-mail: [ipakseokrece24@gmail.com](mailto:ipakseokrece24@gmail.com)

[www.ipakseokrece.org](http://www.ipakseokrece.org)

**ПОЗИВ ЗА УЧЕШЋЕ НА ОКРУГЛОМ СТОЛУ**

Поштоване колеге,

с радошћу вас обавјештавамо да ће Удружење просвјетних радника „Ипак се окреће“ **10. априла 2025.године у Дому омладине** у Бањој Луци организовати Округли сто на тему „Изазови у образовном систему Републике Српске“.

Тим поводом позивамо вас да пријавите своје излагање на одабрану подтему, која се уклапа у кровну тему догађаја (Изазови у образовном систему Републике Српске), а на начин да на мејл адресу нашег Удружења доставите кратак резиме са темом излагања, личним подацима (име, презиме, занимање, школа/институција у којој сте запослени, град/мјесто) и минутажом излагања у трајању до 5 минута.

На округлом столу учешће ће узети представници сродних струковних удружења са којима смо на посљедњем састанку договорили сараднички однос на организацији овог догађаја, представници факултета наставничких занимања и представници Удружења „Ипак се окреће“, који право пријаве остварују чланством у Удружењу.

Сви излагачи би требало да доставе своје пријаве са кратким резимеом излагања на мејл адресу: [ipakseokrece24@gmail.com](mailto:ipakseokrece24@gmail.com) најкасније до петка, 21. 3. 2025. године. Селекцију пријављених излагања вршиће чланови комисије ужег круга Удружења, а на основу актуелности и оригиналности подтеме која је конципирана.

Непримјерене теме, било какав вид политизације или било какво друго неприхватљиво излагање неће бити узето у обзир.

Циљ нам је да овим Округлим столом, у сарадњи са пријатељским струковним удружењима, дођемо до прегледа главних и највећих изазова са којима се образовни систем Републике Српске на свим нивоима сусреће, формирамо закључке и да заједничким снагама, уз евентуалну сарадњу са релевантним институцијама, кренемо у њихово рјешавања.

Само прецизним и јасним дефинисањем проблема можемо очекивати адекватна и функционална рјешења!

Придружите нам се и учинимо заједно да вриједи она стара: Ипак се окреће!

Удружење просвјетних радника